സിനിമാ പ്രവര്ത്തകനായ കണ്ണന് പട്ടാമ്ബിയ്ക്കെതിരായ പീഡന പരാതി കേസെടുത്തിട്ടും അറസ്റ്റില്ല മുഖ്യമന്ത്രിയ്ക്ക് പരാതി നല്കി യുവ ഡോക്ടര് പാലക്കാട് : സിനിമാ പ്രവര്ത്തകനായ കണ്ണന് പട്ടാമ്ബിയ്ക്കെതിരെ പീഡന പരാതി നല്കിയിട്ടും അറസ്റ്റ് ചെയ്യാത്തതിനെതിരെ പരാതിയുമായി യുവ ഡോക്ടര്. ഡോക്ടര് നല്കിയ പരാതിയില് പട്ടാമ്ബി പോലീസ് ജാമ്യമില്ലാ വകുപ്പ് ചുമത്തി കേസെടുത്തെങ്കിലും ഇതുവരെ അറസ്റ്റ് രേഖപ്പെടുത്തിയിട്ടില്ല. പട്ടാമ്ബി സ്വകാര്യ ആശുപത്രിയില് പ്രാക്ടീസ് ചെയ്യുന്ന ഡോക്ടര് രേഖ കൃഷ്ണനാണ് പരാതി നല്കിയത്. പോലീസ് നടപടി എടുക്കാത്തതിനെ തുടര്ന്ന് രേഖ കൃഷ്ണന് മുഖ്യമന്ത്രിയ്ക്ക് പരാതി നല്കി. സിനിമ താരം സമൂഹമാധ്യമങ്ങളിലൂടെ അവഹേളിക്കുന്നതായി ഡോക്ടറുടെ പരാതിയില് പറയുന്നു. പരാതി നല്കി ഒരു മാസത്തോളം ആയിട്ടും പോലീസ് നടപടി സ്വീകരിച്ചിട്ടില്ല. 2019 നവംബറിലാണ് കേസിനാസ്പദമായ സംഭവം. പട്ടാമ്ബിയിലെ ആശുപത്രിയില് ചികിത്സയ്ക്കെത്തിയ കണ്ണന് ഡോക്ടറോട് അശ്ലീല ചുവയോടെ സംസാരിക്കുകയായിരുന്നു. അത് എതിര്ത്തപ്പോള് ഭീഷണി മുഴക്കുകയും ചെയ്തു. തുടര്ന്ന് ഫോണില് അസഭ്യം പറഞ്ഞതിന് പുറമേ സമൂഹമാദ്ധ്യമങ്ങളിലൂടെ അവഹേളിക്കുകയും ചെയ്തതായി പരാതിയില് പറയുന്നു. രണ്ട് തവണ ഇയാള്ക്കെതിരെ പരാതി നല്കിയെങ്കിലും പോലീസ് നടപടി സ്വീകരിച്ചിട്ടില്ല. ആശുപത്രിയില് തുടര്ച്ചയായി ഇയാള് ശല്യം ചെയ്യുന്ന സാഹചര്യവും ഉണ്ടായി. പരാതി നല്കിയതാണ് അസഭ്യവര്ഷത്തിന് കാരണമായത് എന്നും ഡോക്ടര് പറയുന്നു. ഇയാള് ഒളിവിലാണെന്ന് പോലീസ് പറയുമ്ബോഴും പ്രശസ്ത താരങ്ങളോടൊപ്പം ചെലവഴിക്കുന്ന വീഡിയോകള് പ്രചരിക്കുന്നുണ്ടെന്നും പരാതിക്കാരി കുറ്റപ്പെടുത്തി. സിനിമാ സംഘടനകള് ഇയാള്ക്കെതിരെ നടപടി സ്വീകരിക്കണമെന്നും ഡോക്ടര് ആവശ്യപ്പെട്ടു.